《补史十忠诗·四川制置使知重庆府张公珏》
宋代·刘壎

坤维拓提封，形胜古天府。
血战五十秋，零落余八柱。
江南传箭急，谁暇此回顾。
落日古渝城，杖钺乃甚武。
天东甑虽堕，吾自强支拄。
泫沪躬讨逆，归来战弥苦。
萧条下夔门，机穽伏中路。
咄咄快敌仇，谁欤掩坏土。
哀哉关西雄，国亡犹不负。
同时督军将，腰金插双虎。